
Pfalzi nyelv 


A Wikipédiából, a szabad enciklopédiából 

A pfalzi nyelvet más néven pfalzi német nyelvet (pfalziul Pálzischi Sprooch, németül Pfalzische Sprache ) 
Németországban, Rajna-vidék-Pfalz tartományban beszélik mintegy egymillióan. A németek nem tekintik 
külön nyelvnek és hivatalos a pfalzi nyelv pfalzi dialektusok- ként szerepel (Pfalzische Dialekte), leggyakoribb 
érvként felhozva, hogy több nyelvjárásból tevődik össze, így nem homogén, mindez persze nem egy nyelvet 
jellemez. Ezenkívül a pfalzi, ha nem is hivatalos, de más területeken egy magas kvalitással képviselteti magát 
és többen előszeretettel használják különféleképp, egyebek mellett a tartományban nagyon sok jelző táblán, 
üzlet tábláján van pfalzi nyelvű felirat, nem is beszélve az irodalomról, zenéről, néhány televíziós kísérletről és 
a rádióról. Külön pfalzi nyelvű wikipédia is létezik. 

A pfalzi magába foglalja a Rajna-menti frank dialektusokat és a lotaringiait is, utóbbi esetében többen 
szeretnek lotaringiai nyelv- ről beszélni. A pfalzi rokonságot mutat bizonyos tekintetben az erdélyi szász 
nyelvvel, egyik nyelvjáráscsoportja ugyanis a Mosel folyó mentén beszélt frank dialektus. Az erdélyi szászok 
ősei részben a Mosel vidékéről települtek le. 

Nyelvjárásai 


Két alapvető csoportba sorolhatóak a pfalzi nyelvjárások: nyugat-pfalzi és belső-pfalzi. A nyelvjárásokat a 
különféle izoglossziák alapján lehet elkülöníteni: 

■ A moselfranki nyelvjárásban a das névelő dat. 

■ A hesseni nyelvjárásban a fest (tömör) melléknév fescht 

■ A dél- és kelet-frank nyelvjárásokban apfel (alma) és pfund (font mértékegység) appel és pund 

■ A lotaringiaiban a haus (ház) hús alakú 

A nyugati és belső csoport között nagy különbségek vannak, de a határ menti nyelvjárások rendszerint 
megértik egymást a nyelvjárási kontinuumnak köszönhetően. A két csoport között a nyelvészet Bad Dürkheim 
és Kaiserslautem között húzza meg a határvonalat. Mindenütt a saját nyelvjárásukat alkalmazzák az emberek 
és nagy hagyománya van a már fent is említett tábláknak: mindenki pfalzi nyelven nevezi saját boltját. 






A pfalzi nyelvterület a Saar-vidéken is jelen van, illetve Franciaországban. Elzászban is akadnak pfalzi 
beszélők, ahol már a frank dialektusoktól elkülönülő, az alemann csoporthoz sorolható elzászi nyelv 
használatos. A nyugat-pfalzi nyelvjárásban a participium a múltidejű igéknél keményen hangzik, mivel a 
magánhangzó szinte eltűnik a végén (gebroch). A belső-pfalziban viszont az igén belül esik ki a 
magánhangzó, a végén megmarad (gbroche). 

A 18.-19. században az Amerikába kivándorló németek közül sokan megőrizték a nyelvüket, különösen igaz 
az amishokra, a pennsylvaniai németekre, akik nyelve pfalzi származék. Az Alsó-Rajna mentén, Svájcban is 
akadnak pfalzi szigetek. A török kiűzését követően Magyarországon nagyszámú német telepedett le a Duna 
mentén, akiket dunai sváboknak neveztek. Nyelvjárásuk szintén pfalzi jellegű, szórványban élnek még 
Horvátországban és Szerbiában. 


Nyelvtani jellemzők 


Egyik példaként a habén igen ragozása a következőképp zajlik... 

■ A nyugat pfalziban: ich hann, du haschd, er hadd; mirhann, ihrhann, die hann. Az infinitív a 
hann. 

■ A belső pfalziban: ich hab, du hoschd, erhod; mirhann, ihrhann, die hann. Infinitív alak a 
hawwe. 

■ A nyugat-pfalzi északi alnyelvjárásban hunn infinitívvel kell számolni: ich hunn, du hoschd, er 
hód; mir hunn, ihr hunn, die hunn. 

Névmásai a következők: 

■ Hangsúlyos 

■ Egyes szám 

■ isch, mir, misch 

■ du, dir, disch 

■ dér, dem, den / die, dérré, die / des, dem, des 

■ Többes szám 

■ mir, uns, uns 

■ ihr, eisch, eisch 

■ die, denne, die 

■ Hangsúlytalan 

■ Egyes szám 

■ isch, ma, misch 

■ d,da, disch 

■ a, em, en/se, re, se /s, em, s 

■ Többes szám 

■ ma, uns, uns 

■ da, eisch, eisch 

■ se, ne, se 


A pfalzi nyelv helyzete 





A pfalzi nyelv használata széles körben terjed ki ma is, érinti ez a politikai és közigazgatási területet, ahol bár 
az írott szövegek német irodalmi nyelven vannak, de a verbális eszmecsere pfalziul történik. A tartományi 
vezetés politikusai felszólalásaikban pfalziul szólalnak fel a lakosság előtt, a hivatalokban a hivatalos ügyek 
intézésekor, sőt bírósági tárgyalásakor is rendszerint pfalziul beszélnek egymással az emberek. A gyerekek az 
iskolákban német nyelvet tanulnak, személyes beszélgetéseikben és tanárokkal folytatott beszélgetésekkor is 
többnyire pfalzi nyelvet használnak. 

Mindez köszönhető, hogy a pfalzi nyelvet korábban olyan aktívan használta több terület is, az egyháztól 
kezdve az irodalmárokig, pohtikusokig és szerves része a pfalzi népi hagyományoknak, amelynek révén igen 
magas szintű kultúrája volt a pfalzinak. Helmut Kohlra jellemző volt, hogy erősen pfalzi akcentussal beszélte a 
német nyelvet, ami miatt sokan megmosolyogták a kancellárt. 

A pfalzi költészet 


A pfalzi költészet és próza kiemelkedően szép és becses az európai irodalomban. Több szerzője is igen híres 
manapság. Az alkotók nyelve képezte a pfalzi irodalmi nyelvet, de mindig törekedtek megőrizni saját 
nyelvjárásukat, ezért az írott nyelv nem tudott egységesedni, hogy homogén nyelvvé alakulhasson. Ez 
nehézséget okozott a pfalziaknak, hogy a más-más alkotók műveit is élvezhessék. Bockenheimer, 
Dannstadtban, Gonbachban és Wallhalbenben költészeti versenyeket rendeznek pfalzi nyelven, ahol a szerzők 
törekszenek, hogy a pfalzit (elsősorban mindenki saját nyelvjárását) minél nagyobb magasságokba helyezzék a 
szépirodalom magaslatain. Dannstadtban 2001-ben már drámákat is mutattak be. 

A pfalzi szépirodalom kialakulása a 19. század második felén indul, egész addig a folklór, vagy az egyház 
használta. A legismertebb műve a pfalzi nyelvű irodalomnak Paul Münch A pfalzi világtörténet 1909-ből, 
amely humoros verses eposz. A következő évtizedekben Amo Reinfrank, Michael Bauer, Albert H. Keil, 
Walter Landin és Brúnó Hain munkái révén formálódott ki a pfalzi szépirodalom. 

Páldaszöveg 


A Miatyánk pfalzi nyelven (belső-pfalzi nyelvjárásban): 

■ Unser Vadder im Hímmel/Dóin Náme soll heilisch sói, /Dói Reisch soll kumme, /Des wu du 
willschd, soll bassiere / wie im Hímmel, so aach uff de Érd / Unser dáglisch Brod géb uns beid, 
un vergebb uns unser Schuld /genauso wie mer denne vergewwe, wo an uns schuldisch 
worre sin. / Un düh uns ned in Versuchung fihre, / sondern erlees uns vum Beese. / Weil dir es 
Reisch geheerd / un die KrafU und die Herrlischkeid /in Ewischkeid. /Aamen. 


Irodalom 


■ Rudolf Post: Pfálzisch. Einführung in eine Sprachlandschaft. 2., aktualisierte und erweiterte 
Auflage. Pfálzische Verlagsanstalt, Landau/Pfalz 1992, ISBN 3-87629-183-6. 

■ Rudolf Post: Kleines Pfálzisches Wörterbuch. Edition TintenfaB, Neckarsteinach 2000, ISBN 3- 
937467-05-X. 

■ Michael Konrad: Saach blooR. Geheimnisse des Pfálzischen. Rheinpfalz Verlag, 

Ludwigshafen 2006, ISBN 3-937752-02-1. 

■ Michael Konrad: Saach blooG 2. Noch mehr Geheimnisse des Pfálzischen. Rheinpfalz Verlag, 
Ludwigshafen 2007, ISBN 978-3-937752-03-7. 

■ Michael Konrad: Saach blooR 3. Neue Geheimnisse des Pfálzischen. Rheinpfalz Verlag, 
Ludwigshafen 2009, ISBN 978-3-937752-09-9. 

